Ltd, Beijing, КНР
 —
 Shougang International (Austria) GmbH, Виена, Австрия
 Производители в държавата аналог:
 —
 ArcelorMittal Brazil S/A, São Francisco do Sul, Santa Catarina, Бразилия
 —
 ArcelorMittal Contagem S/A, São Francisco do Sul, Santa Catarina, Бразилия
 (29)
 Комисията не посети обектите на тримата свързани износители на оказалите съдействие китайски дружества, намиращи се в Хонконг и Сингапур, а именно Xinsha International PTE, Ltd. и Shagang South-Asia (Хонгконг) Trading Co., Ltd. (свързани износители на Shagang Group) и Shougang Holding Trade (Hong Kong) Ltd. (свързан износител на Shougang Group). В съответствие с исканията на Комисията обаче техните досиета и сметки бяха предоставени за разглеждане по време на проверките на място в обектите на техните съответни свързани производители в КНР.
 1.10. Разследван период и разглеждан период
 (30)
 Разследването на дъмпинга и вредата обхвана периода от 1 октомври 2015 г. до 30 септември 2016 г. („разследвания период“). Тенденциите, които са от значение за оценка на вредата, бяха разгледани за периода от 2013 г. до края на разследвания период („разглеждания период“).
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (31)
 Разглежданият продукт са някои корозионноустойчиви стомани. Те са плосковалцовани продукти от желязо или легирана, или нелегирана стомана; откислени с алуминий; плакирани или покрити чрез горещо поцинковане с цинк и/или с алуминий, но не и с други метали; химически пасивирани; съдържащи тегловно: 0,015 % или повече, но не повече от 0,170 % въглерод, 0,015 % или повече, но не повече от 0,100 % алуминий, не повече от 0,045 % ниобий, не повече от 0,010 % титан и не повече от 0,010 % ванадий; на рулони, на разкроени по размери листове и на тесни ленти.
 Изключени са следните продукти:
 —
 от неръждаеми стомани, от силициеви електротехнически (магнитни) стомани и от бързорежещи стомани;
 —
 само горещовалцовани или студеновалцовани.
 Разглежданият продукт понастоящем е класиран в кодове по КН ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 и ex 7226 99 70 (кодове по ТАРИК: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094) и с произход от КНР.
 (32)
 Корозионноустойчивите стомани се произвеждат от плосковалцовани рулони стомана, листове и ленти чрез потапяне в баня от разтопен метал или цинкова сплав. Металното покритие се съчетава с металната подложка в металургична реакция и се образува многопластова структура от сплави, която създава покритие, свързано със стоманата. Повърхността на продукта допълнително се обработва с химическо пасивиране за защита от влагата и за намаляване на риска от образуването на корозия по време на съхранение и транспортиране.
 (33)
 Корозионноустойчиви стомани се използват основно в строителния сектор (за облицовъчни строителни материали), както и секторите за производство на домакински уреди, за процеси на дълбоко изтегляне и щамповане и за производство на малки заварени тръби.
 (34)
 Бяха получени многобройни уточняващи въпроси по отношение на характеристиката, съгласно която разглежданият продукт следва да бъде химически пасивиран, като главното съображение бе, че корозионноустойчиви стомани, които